
Grozījumi Ministru kabineta 2017. gada 24. janvāra noteikumos Nr. 52 "Elektroenerģijas nodokļa atbrīvojumu piemērošanas kārtība"
Izdoti saskaņā ar Elektroenerģijas nodokļa likuma
6. panta sesto daļu
· Izdarīt Ministru kabineta 2017. gada 24. janvāra noteikumos Nr. 52 "Elektroenerģijas nodokļa atbrīvojumu piemērošanas kārtība" (Latvijas Vēstnesis, 2017, 26. nr.; 2022, 169. nr.) šādus grozījumus:
· 1. Izteikt 2. punktu šādā redakcijā:
· "2. Piegādāto no nodokļa atbrīvoto elektroenerģiju elektroenerģijas piegādātājs uzskaita atsevišķi pa izmantošanas veidiem, kas noteikti likuma 6. panta otrajā, trešajā un piektajā daļā, pamatojoties uz sistēmas operatora iesniegto informāciju par patērētās elektroenerģijas daudzumu. Sistēmas operators minēto informāciju iesniedz saskaņā ar normatīvajiem aktiem par elektroenerģijas tirdzniecību un lietošanu."
· 2. Papildināt ar 5.1 punktu šādā redakcijā:
· "5.1 Elektroenerģijai, ko piegādā galalietotājiem, likuma 6. panta otrajā, trešajā un piektajā daļā noteikto nodokļa atbrīvojumu piemēro, pamatojoties uz galalietotāja sniegto informāciju par piegādātās elektroenerģijas atbilstību kādai no likuma 6. pantā noteiktajai elektroenerģijas nodokļa atbrīvojuma kategorijai."
· 3. Papildināt ar 5.2 punktu šādā redakcijā:
· "5.2 Elektroenerģijas piegādātājs atbilstoši likuma 4.panta 1.puntā noteiktajam vienojas ar elektroenerģijas galalietotāju par šo noteikumu 5.1 punktā noteiktās informācijas saņemšanu."

